Hvis statsejede virksomheder skal kunne konkurrere på det private marked, er det nødvendigt at forhindre, at offentligheden kan søge aktindsigt i selskaberne.

Det mener justitsminister Morten Bødskov (S), som har godkendt, at 58 statsejede virksomheder bliver undtaget for den nye offentlighedslov, som træder i kraft efter nytår.

Læs også : 58 statsejede virksomheder undtages fra offentlighedslov

- De arbejder på et privat marked, og så giver det ikke mening, at man skal give konkurrenterne mulighed for at få indsigt i forretningsfølsomme hemmeligheder, siger Morten Bødskov til DR Nyheder.

Stadig mere åbenhed

Den nye offentlighedslov har været under massiv kritik, fordi den begrænser mulighed for at få indsigt i det politiske arbejde.

Til gengæld skulle den have givet mulighed for at søge aktindsigt i virksomheder, hvor staten ejer mere end 75 procent. Men den mulighed bliver stærkt begrænset med de 58 undtagelser.

Læs også : LISTE Disse 58 selskaber er undtaget for offentlighedsloven

Morten Bødskov fastholder dog, at den nye offentlighedslov stadig giver mere åbenhed, selv om selskaber som Dong, TV 2 og Danske Spil er undtaget.